CELEX: 62012CN0578
Language: el
Date: 2012-12-06 00:00:00
Title: Υπόθεση C-578/12 P: Αναίρεση που άσκησε στις 6 Δεκεμβρίου 2012 η El Corte Inglés, SA κατά της αποφάσεως που εξέδωσε το Γενικό Δικαστήριο (έκτο τμήμα) στις 27 Σεπτεμβρίου 2012 στην υπόθεση T-39/10, El Corte Inglés, SA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

16.2.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/16
            
         Αναίρεση που άσκησε στις 6 Δεκεμβρίου 2012 η El Corte Inglés, SA κατά της αποφάσεως που εξέδωσε το Γενικό Δικαστήριο (έκτο τμήμα) στις 27 Σεπτεμβρίου 2012 στην υπόθεση T-39/10, El Corte Inglés, SA κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-578/12 P)
   2013/C 46/30
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: El Corte Inglés, SA (εκπρόσωποι: E. Seijo Veiguela, δικηγόρος, J.L. Rivas Zurdo, δικηγόρος)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Γενικού Δικαστηρίου της 27ης Σεπτεμβρίου 2012 στην υπόθεση Τ-39/10 στο σύνολό της,
            
         
               —
            
            
               να καταδικάσει το ΓΕΕΑ στα δικαστικά έξοδα στα οποία υποβλήθηκε η El Corte Inglés, SA
            
         
               —
            
            
               να καταδικάσει την Emilio Pucci International BV στα δικαστικά έξοδα στα οποία υποβλήθηκε η El Corte Inglés, SA.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα ισχυρίζεται ότι υφίσταται πιθανότητα συγχύσεως (άρθρο 8, παράγραφος 1, στοιχείο β', του Κανονισμού για το κοινοτικό σήμα (1)) μεταξύ των προγενέστερων σημάτων «EMIDIO TUCCI» and «E. TUCCI» και την επίμαχη αίτηση καταχωρίσεως κοινοτικού σήματος «PUCCI», όσον αφορά όλα τα προϊόντα των κλάσεων 3, 9, 14, 18, 25 και 28, καθώς απέδειξε ότι έχει κάνει ουσιαστική χρήση όλων των ισπανικών της σημάτων και υπάρχει ένα σήμα (υπ.αρ. 3679528 αίτηση καταχωρίσεως κοινοτικού σήματος) που δεν υπόκειται στην υποχρέωση αυτή και τα αντικρουόμενα σημεία είναι παρόμοια σε βαθμό που να προκαλούν σύγχυση. Επιπροσθέτως, οι προϋποθέσεις εφαρμογής του άρθρου 8, παράγραφος 5, του Κανονισμού για το κοινοτικό σήμα του 2009 συντρέχουν και στην υπό κρίση υπόθεση, καθώς οι προγενέστερες καταχωρίσεις απολαύουν φήμης στην Ισπανία όσον αφορά προϊόντα σχετικά με τη μόδα και η χρήση παρεμφερούς σήματος από τρίτον θα ήταν επιζήμια για την εν λόγω φήμη και θα αντλούσε αθέμιτο όφελος από αυτήν.
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009 για το κοινοτικό σήμα, ΕΕ L 78, σ. 1